Source: http://docplayer.fi/985452-Akava-ek-kit-kt-sak-sttk-vtml-tyomarkkinakeskusjarjestojen-tyoaikatyoryhma-tyoaikatyoryhman-raportti-2007-31-5-2007.html
Timestamp: 2018-02-18 22:31:31+00:00
Document Index: 3663467

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

AKAVA EK KiT KT SAK STTK VTML Työmarkkinakeskusjärjestöjen työaikatyöryhmä TYÖAIKATYÖRYHMÄN RAPORTTI - PDF
AKAVA EK KiT KT SAK STTK VTML Työmarkkinakeskusjärjestöjen työaikatyöryhmä TYÖAIKATYÖRYHMÄN RAPORTTI
Download "AKAVA EK KiT KT SAK STTK VTML Työmarkkinakeskusjärjestöjen työaikatyöryhmä TYÖAIKATYÖRYHMÄN RAPORTTI 2007 31.5.2007"
1 AKAVA EK KiT KT SAK STTK VTML Työmarkkinakeskusjärjestöjen työaikatyöryhmä TYÖAIKATYÖRYHMÄN RAPORTTI
2 Työmarkkinakeskusjärjestöjen työaikatyöryhmä Raportti (49) TYÖAIKATYÖRYHMÄN RAPORTTI 2007 Työmarkkinakeskusjärjestöt sopivat vuosille tehdyssä tulopoliittisessa sopimuksessa jatkavansa aiemmin asetetun työaikatyöryhmän toimiaikaa. Työryhmälle asetettiin kolme tehtävää: Seurata kansainvälisen ja Euroopan unionin jäsenmaiden säännöllisen ja tehdyn työajan kehitystä sekä näihin kohdistuvia muutospaineita. Mahdollisuuksien mukaan osana työaikakehityksen seurantaa työryhmän tulee kiinnittää huomiota myös ala- ja yrityskohtaisiin työaikajärjestelyihin. Selvittää erilaisten työaikamuotojen laajuutta, käyttötarpeita ja toimivuutta. Mahdollisuuksien mukaan työssä tulee huomioida myös muissa EU-maissa tapahtunut kehitys. Seurata työaikapankkijärjestelyjen kehitystä ja käyttöönottoa sekä arvioida järjestelmien toimivuutta käytännössä ottaen huomioon myös työsuojelunäkökohdat ja kartoittaa mahdolliset järjestelmien käyttöönoton esteet. Työryhmä on selvittänyt toimeksiantoon liittyviä tehtäviä jäsenliitoille suunnatulla kyselyllä sekä teettämällä osana työministeriön työolobarometria kyselyn joustavien työaikojen käytöstä. Työryhmä on koonnut toimeksiannon mukaisista aiheista myös muuta Suomea ja muita maita koskevaa materiaalia. Työryhmässä, joka aloitti jatkotoimeksiannon perusteella työnsä vuoden 2005 alkupuolella, toimi aluksi puheenjohtajana Ari Seger (SAK) ja varapuheenjohtajana Rauno Lindahl (EK) sekä jäseninä Risto Alanko (EK/Teknologiateollisuus), Timo von Boehm (KiT), Jesper Eiskonen (STTK), Markku Lemmetty (AKAVA), Ulla-Riitta Parikka (KT) ja Tuija Wilska (VTML) sekä sihteereinä Erkki Laukkanen (SAK) ja Seppo Saukkonen (EK). Ari Segerin kuoleman jälkeen vuoden 2006 alusta lähtien puheenjohtajana on toiminut Markku Lemmetty (AKAVA). Varapuheenjohtajana on toiminut Rauno Lindahl (EK) helmikuuhun 2007 asti ja Simopekka Koivu (EK) helmikuusta 2007 lähtien sekä jäseninä Juri Aaltonen (STTK), Risto Alanko (EK/Teknologiateollisuus), Juha Antila (SAK), Timo von Boehm (KiT), Ulla-Riitta Parikka (KT) ja Tuija Wilska (VTML) sekä sihteereinä Erkki Laukkanen (SAK) ja Seppo Saukkonen (EK). Työaikatyöryhmän laatima raportti koostuu suoraan toimeksiannon mukaisista tehtävistä. Raportissa on neljä pääkohtaa: 1. Yhteenveto 2. Työaikapankkijärjestelmät 3. Eri työaikamuotojen käyttö 4. Kansainvälinen työaikakehitys Työaikatyöryhmä on lisäksi laatinut tasa-arvon pyöreälle pöydälle raportin , joka on tämän raportin liitteenä (liite 3).
3 Työaikatyöryhmä luovuttaa raportin työmarkkinakeskusjärjestöille. Samalla työryhmä esittää, että työtä monipuolisten työaikajärjestelyjen ja työaikapankkien käyttöönoton edistämiseksi jatketaan työntekijöiden ja työnantajien tarpeet huomioiden. Työryhmä arvioi tekemiensä selvitysten perusteella, että työaikapankkeja ja mahdollisuuksia niihin ei edelleenkään tunneta riittävästi. Kun työaikapankkien käyttöönoton esteenä olleet puutteet palkkaturvaa ja työttömyysturvaa koskevassa lainsäädännössä on saatu korjattua, on työryhmän mielestä paremmat edellytykset edistää työaikapankkien käyttöönottoa. Työaikatyöryhmä esittää, että keskusjärjestöjen työaikapankkityöryhmän suosituksiin liittyvät palkkahallinnolliset ohjeet tarkistetaan ja otetaan käyttöön. Työryhmä esittää myös, että liittojen ja työpaikkatason käyttöön kootaan monipuolisia työaikajärjestelyjä ja työaikapankkeja koskevaa opastusta ja käytännön esimerkkejä. Työaikatyöryhmä kiittää työministeriötä ja erikoissuunnittelija Pekka Ylöstaloa yhteistyöstä. Helsingissä toukokuun 31. päivänä 2007 Markku Lemmetty AKAVA puheenjohtaja Juri Aaltonen STTK Simopekka Koivu EK varapuheenjohtaja Risto Alanko EK/Teknologiateollisuus Juha Antila SAK Timo von Boehm KiT Ulla-Riitta Parikka KT Tuija Wilska VTML Erkki Laukkanen SAK Sihteeri Seppo Saukkonen EK sihteeri
4 Sisällysluettelo 1. Yhteenveto Työaikapankkijärjestelmät Työministeriön työolobarometri Työolobarometrin tulokset työaikapankkien yleisyydestä Työaikapankkien yleisyys tutkimusten valossa Työolobarometrin tulokset palkansaajien tyytyväisyydestä työaikapankkeihin Työaikatyöryhmän kysely työajoista palkansaaja- ja työnantajaliitoille Liittokyselyn tulokset työaikajoustoista ja työaikapankeista Liittokyselyn tulokset suhtautumisesta työaikapankkeihin Liittokyselyn tulokset työaikapankkien toimivuudesta Liittokyselyn tulokset työaikapankkien käyttöönoton esteistä Eri työaikamuotojen käyttö Työsuhde- ja työaikamuotojen laajuus Työaikamuotojen kehitys EU-maissa Kansainvälinen työaikakehitys Työaikatyöryhmän kysely jäsenliitoille EU-selvitys joustavien työaikojen käytöstä Liite 1. Työministeriön työolobarometri...30 Liite 2. Työaikatyöryhmän kysely työajoista jäsenliitoille...31 Liite 3. Työmarkkinakeskusjärjestöjen pyöreälle pöydälle tehty selvitys työaikatyöryhmän työstä Liite 4. Työmarkkinakeskusjärjestöjen tutkimukset ja selvitykset työajoista...41 Liite 5. Työmarkkinakeskusjärjestöjen yhteisesti tuottamaa työaikamateriaalia...42 Liite 6. Hallituksen esitys Eduskunnalle laeiksi palkkaturvalain ja merimiesten palkkaturvalain muuttamisesta...43
5 1. Yhteenveto Työmarkkinakeskusjärjestöt sopivat vuosille tehdyssä tulopoliittisessa sopimuksessa jatkavansa aiemmin asetetun työaikatyöryhmän toimiaikaa. Työryhmälle asetettiin kolme tehtävää: Kansainvälisen työaikakehityksen seuranta. Erilaisten työaikamuotojen laajuuden, käyttötarpeiden ja toimivuuden arviointi. Työaikapankkijärjestelyjen kehityksen ja käyttöönoton seuranta sekä niiden toimivuuden ja käyttöönoton esteiden arviointi. Työryhmä on selvittänyt toimeksiantoon liittyviä tehtäviä jäsenliitoille suunnatulla kyselyllä sekä teettämällä osana työministeriön työolobarometria kyselyn joustavien työaikojen käytöstä. Työryhmä on koonnut toimeksiannon mukaisista aiheista myös muuta Suomea ja muita maita koskevaa materiaalia. Kokonaisuutena työmarkkinoita tarkastellen pysyvät työsuhteet ja kokoaikatyö luovat työmarkkinoilla perustan, jonka varaan yritykset pyrkivät rakentamaan töiden organisoinnin ja johon suurin osa palkansaajista mieluiten rakentaisi työnteon ja toimeentulon. Työaikojen joustavuutta on tässä yhtälössä haettu eri tavoin, sekä työnantajan että työntekijän tarpeista lähtien. Työaikojen joustavuutta on haettu työehtosopimusten ja työpaikoilla tapahtuvan paikallisen sopimisen kautta. Paikallinen sopiminen onkin käsitellyt useimmiten juuri työaikakysymyksiä. Keväällä 2006 julkistetussa työmarkkinakeskusjärjestöjen ns. Tupo3- kyselyssä selvitettiin aihealueita, joita pitäisi edelleen kehittää sopimustoiminnassa. Työaikakysymykset olivat listalla toiseksi korkeimmalla sijalla. Työministeriön työolobarometrin tulosten mukaan syksyllä 2006 palkansaajien enemmistö, 60 prosenttia, oli sellaisen työaikajärjestelyn piirissä, jossa normaalin työajan ylittävät tai alittavat tunnit merkitään ylös ja ne voi pitää myöhemmin vapaana tai tehdä sisään. Näistä palkansaajista 46 prosenttia oli erittäin ja 38 prosenttia melko tyytyväisiä työajan säästämisjärjestelmään työpaikallaan. Ainoastaan 9 prosenttia palkansaajista oli tyytymättömiä säästämisjärjestelmiin. Myös Euroopan elin- ja työolojen kehittämissäätiön (ns. Dublin-säätiön) tekemässä tutkimuksessa ilmeni, että Suomessa on joustavien työaikajärjestelyjen muun muassa työaikapankkien käyttö selvästi yleisempää kuin useimmissa muissa EU-maissa. Työaikapankkien ja kokonaisina vapaapäivinä korvattavien työaikasaldojen käyttö on EU-maista yleisintä Suomessa ja Ruotsissa. Työaikatyöryhmän työaikapankeista tekemän kyselyn mukaan työnantaja- ja palkansaajajärjestöjen suhtautuminen työaikapankkeihin on jossain määrin erilaista. Enemmistö työnantajajärjestöistä suhtautuu hieman välinpitämättömästi työaikapankkeihin, niitä ei vastusteta, muttei niiden yleistymistä juuri edistetäkään. Palkansaajajärjestöt pyrkivät kyselyn perusteella edistämään niiden yleistymistä työnantajaliittoja useammin. Niitä vastustaa vain pieni joukko palkansaajajärjestöistä. Liittojen yleinen epätietoisuus ilmenee varovaisuutena. Suhteellisen harva on ehdottomasti asian puolesta tai asiaa vastaan. Sekä työnantaja- että palkansaajajärjestöjen vastauksia selittää pitkälti tiedon puute työaikapankeista. Niiden toimivuutta on vaikea kommentoida, koska tietoa toimivuudesta ei ole. Arviointia vaikeuttaa se, että yritys- ja työpaikkatasolla on käytössä runsaasti erilaisia työaikapankkeja muistuttavia työajan säästöjärjestelyjä. Tieto niiden toimivuudesta ei kulje kovinkaan hyvin liittoihin. Näin ollen liitot eivät myöskään voi auttaa paikallistason toimijoita kehit-
6 tämään käytäntöjään tai levittämään tietoa hyvistä käytännöistä. Lähes puolet palkansaajajärjestöistä ja 68 prosenttia työnantajajärjestöistä yhtyy väitteeseen, että alalla ei ole merkittäviä esteitä työaikapankkien käyttöönotolle. On kuitenkin huomattava, että liitoille tehdyn kyselyn ajankohtana syksyllä 2006 oli edelleen avoimena ja ratkaisematta eräitä työaikapankkijärjestelmiin liittyviä työoikeudellisia kysymyksiä, muun muassa palkkaturvan järjestäminen työaikapankkijärjestelmissä. Tämä seikka on todennäköisesti vaikuttanut monien liittojen vastauksiin ja arvioihin. Palkkaturvaa koskeva lainmuutos astui voimaan Työnantajapuolen näkemyksen mukaan ammattiliitot vastustavat tai ovat vastahakoisia työaikapankeille selvästi useammin kuin mitä palkansaajajärjestöjen vastauksista ilmenee. Merkittävää on sekin, että palkansaajajärjestöistä 19 prosenttia oli samaa mieltä väittämästä, että henkilöstö vastustaa tai on vastahakoinen työaikapankkeihin. Toisaalta 9 prosenttia palkansaajajärjestöistä pitää työnantajien asennetta vastahakoisena työaikapankkeihin. Työaikapankkien yleistymistä saattaa vaikeuttaa osaltaan paikallisen sopimisen vaikeus. Pankkien ehdoista ei päästä työpaikoilla työnantajille ja palkansaajille sopiviin ratkaisuihin, vaikka alalla ei olisikaan merkittäviä esteitä työaikapankkien käyttöönotolle. Palkansaajien vastausten perusteella on erittäin tärkeää, että säästöön kertyneet työtunnit voidaan pitää kokonaisina vapaapäivinä. Tämä on palkansaajien näkökulmasta työaikapankkien keskeisimpiä elementtejä ja samalla keskeinen työaikatyytyväisyyttä lisäävä tekijä. Kuten työaikapankkityöryhmä on todennut raportissaan (2004), lähtökohtana työaikapankkijärjestelmissä on työn ja vapaa-ajan mahdollisimman hyvä yhteensovitus työyhteisön toiminnallisten ja työntekijöiden yksilöllisten tarpeiden kanssa, ottaen huomioon työtilanne ja henkilöstöresurssit. Työaikapankkien kehittämiselle olisi tarvetta ja tilausta, mutta yhtenä ongelmana saattaa olla, että ilman ohjausta, opastusta ja konsultointia paikallistason toimijat jäävät liian yksin neuvottelutilanteessa. Kokeiluissa voidaan tehdä vahingossa epäonnistuneita ratkaisuja, joilla saattaa olla tahattomia luottamusta heikentäviä vaikutuksia. Olisi myönteistä, mikäli paikallistason sopijaosapuolille olisi annettavissa neuvoja ja konsultointia nykyistä enemmän tärkeistä sopimiseen liittyvistä asioista, mikä helpottaisi paikallistason sopimista.
7 2. Työaikapankkijärjestelmät Työaikatyöryhmän tehtäväksi asetettiin toimeksiannossa työaikapankkijärjestelyjen kehityksen ja käyttöönoton seuranta sekä työaikapankkijärjestelmien toimivuuden ja käyttöönoton esteiden arviointi. Toimeksiannon taustalla oli se, että työmarkkinakeskusjärjestöjen työaikapankkityöryhmä oli laatinut työaikapankkeja koskevan raportin helmikuussa Raportti sisälsi työaikapankkijärjestelmien sisältöä ja periaatteita koskevia suosituksia sekä lainsäädäntöä koskevia ehdotuksia. Työaikapankkityöryhmän mukaan työaikapankilla tarkoitetaan käytössä olevista nimityksistä riippumatta yritys- ja työpaikkatasolla käyttöönotettuja ja vapaaehtoisuuteen perustuvia työja vapaa-ajan yhteensovitusjärjestelyjä, joilla työaikaa, ansaittuja vapaita tai vapaaksi muutettuja rahamääräisiä etuuksia voidaan sopimalla säästää tai lainata sekä yhdistää toisiinsa pitkäjänteisesti. Työaikapankkityöryhmän raportissa esitettiin eräitä tarkennuksia ja varmistuksia työlainsäädäntöön. Esitykset koskivat työaikapankkiin säästettyjen etuuksien verotusta ja ennakonpidätystä sekä palkkaturvalain säädöksiä työsuhteista johtuvien saatavien turvaamisesta työnantajan maksukyvyttömyystapauksissa. Ennakonpidätyksen ajankohdan osalta ei epäselvyyksiä verottajan tulkinnassa ole, koska ennakonpidätys suoritetaan silloin, kun etuuksia vastaava rahasuoritus maksetaan. Palkkaturvan osalta uudistus on astunut voimaan Työttömyysturvan osalta valmistelu jatkuu sosiaali- ja terveysministeriössä kolmikantaisesti ja lakiesitys on tarkoitus antaa kevätistuntokaudella Työaikatyöryhmä selvitti työaikapankkijärjestelyjen nykytilaa ja toimivuutta kahdella eri kyselyllä. Syksyllä 2006 toteutettuun työministeriön työolobarometrikyselyyn lisättiin työryhmän toivomuksesta kolme kysymystä, joilla selvitettiin työaikapankkeja muistuttavien työajan säästö- ja lainausjärjestelmien yleisyyttä. Toisena kyselynä työaikatyöryhmä toteutti työnantaja- ja palkansaajaliitoille kohdistetun kyselyn joustavien työaikojen ja työaikapankkien käytöstä sekä niihin suhtautumisesta ja niiden toimivuudesta. Työaikojen jousto- ja säästöjärjestelmiä kuvattiin näissä kyselyissä mahdollisimman samanlaisilla käsitteillä ja määrittelyillä kuin Euroopan elin- ja työolojen kehittämissäätiön, ns. Dublin-säätiön, EU-maita koskeneessa työaikakyselyssä. Näin pyrittiin saamaan mahdollisimman hyvä vertailukelpoisuus toisaalta suomalaisten palkansaajien ja työmarkkinajärjestöjen näkemysten väliseen vertailuun ja toisaalta Suomea ja muita EU-maita koskevaan vertailuun työaikajoustojen yleisyydestä ja toimivuudesta. 2.1 Työministeriön työolobarometri Työministeriön työolobarometrin kohdejoukkona ovat palkansaajat. Sen tiedot kerätään puhelinhaastatteluilla osana Tilastokeskuksen työvoimatutkimusta. Työolobarometrissa syyslokakuussa 2006 haastateltiin noin 1 300:aa työssä ollutta palkansaajaa. Työolobarometrin kysymykset ovat liitteessä 1. Työaikatyöryhmä halusi kysymyksenasettelulla selvittää työajan jousto- ja säästöjärjestelmistä erityisesti sitä, kuinka yleistä on mahdollisuus pitää säästöön kertyneitä vapaita kokonaisi-
8 na vapaapäivinä. Tämähän on yksi työaikapankkijärjestelmien keskeisiä tunnuspiirteitä. Samoin tiedetään useiden työaikatutkimusten perusteella, että yleensä palkansaajat haluavat joustavien työaikojen järjestelmissä ansaita pitkiä vapaita ja kokonaisia vapaapäiviä. Tämän lisäksi työryhmä halusi selvittää, miten tyytyväisiä tai tyytymättömiä palkansaajat ovat tapaan, jolla säästöön kertyneitä tunteja voi nykyisin pitää vapaana Työolobarometrin tulokset työaikapankkien yleisyydestä Työajan säästöjärjestelmien yleisyyttä ja mahdollisuutta käyttää säästöön kertyneitä tunteja kokonaisina vapaapäivinä mitattiin seuraavilla kysymyksillä: Onko käytettävissänne työaikajärjestelmä, jossa normaalin työajan ylittävät tai alittavat työtunnit merkitään ylös ja ne voi pitää myöhemmin vapaana tai tehdä sisään? Voitteko käyttää säästöön kertyneitä tunteja pitämällä kokonaisia vapaapäiviä? Työolobarometrin tulosten mukaan palkansaajien enemmistö, 60 prosenttia, on sellaisen työaikajärjestelyn piirissä, jossa normaalin työajan ylittävät tai alittavat tunnit merkitään ylös ja ne voi pitää myöhemmin vapaana tai tehdä sisään. Silloin kun tällainen järjestelmä on otettu käyttöön, siihen on useimmiten liitetty mahdollisuus pitää kokonaisia vapaapäiviä säästöön kerrytetyillä tunneilla. Tällaisen käytännön piirissä on noin puolet kaikista palkansaajista. (Kuvio 1) Kuvio 1 Työaikajoustojen käyttö työolobarometrin mukaan vuonna 2006 %-osuus kaikista palkansaajista Normaalin työajan ylittävät tai alittavat tunnit merkitään ylös ja ne voi pitää myöhemmin vapaana (tai tehdä työajat alittavat tunnit myöhemmin) Voi käyttää säästöön kertyneitä tunteja pitämällä kokonaisia vapaapäiviä EI 19 % EI 40 % KYLLÄ 60 % KYLLÄ 1) 81 % 1) Kaikista palkansajista laskettuna osuus on 49 prosenttia Lähde: Työministeriön työolobarometri, lokakuu 2006 Työolobarometrin tulosten tarkempi analysointi osoittaa, että työaikojen joustamista, säästämistä tai tasaamista koskevat järjestelmät tai jonkinlaiset työaikapankkijärjestelmät koskettavat laajalti koko palkansaajakenttää. Toisin sanoen työajan säästöjärjestelmät ovat jokseenkin yhtä yleisiä riippumatta palkansaajien sukupuolesta tai iästä tahi sosioekonomisesta asemasta tai työsuhteen muodosta. Toimihenkilöasemassa olevista on työajan jousto- ja säästöjärjestelmien piirissä noin kaksi kolmannesta ja työntekijäasemassa olevista noin puolet. Toimihenkilöistä puolet ja työntekijöistä neljä kymmenestä voi pitää kokonaisia vapaapäiviä säästöön kerrytetyillä tunneilla.
9 (Kuvio 2) Kuvio 2 Työaikajoustojen käyttö eri henkilöstöryhmissä työolobarometrin mukaan vuonna 2006 %-osuus kaikista palkansaajista Normaalin työajan ylittävien tai alittavien tuntien kirjaaminen myöhempää käyttöä varten ja mahdollisuus käyttää säästötunteja kokonaisina vapaapäivinä % 100 Ylittävät/alittavat tunnit säästöön Kokonaisia päiviä Ylemmät toimihenkilöt Alemmat toimihenkilöt Työntekijät Lähde: Työministeriön työolobarometri, lokakuu 2006 Myöskään työsuhteen muoto (toistaiseksi voimassa oleva tai määräaikainen työsuhde) ei ole palkansaajakuntaa merkittävästi jakava tekijä. Sama huomio koskee työpaikan kokoa. Kuitenkin nuorilla palkansaajilla, määräaikaisessa työsuhteessa työskentelevillä ja pienissä työpaikoissa työskentelevillä työajan säästöjärjestelmä on muita harvemmin käytössä, mutta näissäkin ryhmissä tällainen järjestelmä on noin joka toisella ja noin 40 prosenttia näiden ryhmien palkansaajista voi pitää säästöön kertyneitä tunteja kokonaisina vapaapäivinä. Sektoritarkastelusta ilmenee, että kaikilla sektoreilla enemmistö palkansaajista on työajan säästöjärjestelmien piirissä. Julkisella sektorilla tämä on yleisintä ja se johtuu liukuvan työajan yleisyydestä. Mahdollisuus pitää kerrytetyillä tunneilla kokonaisia vapaapäiviä vaihtelee merkittävästi. Yleisintä tämä on valtion työpaikoilla ja vähäisintä kunnissa. Yksityiset palvelut ja teollisuus ovat sekä säästöjärjestelmien yleisyydessä että vapaapäivien pitämisen osalta hyvin lähellä toisiaan. Noin kuusi kymmenestä palkansaajasta näillä sektoreilla on säästöjärjestelmien piirissä ja joka toinen voi pitää vapaapäiviä säästöön kerrytetyillä tunneilla. (Kuvio 3) Kuvio 3
10 Työaikajoustojen käyttö eri työnantajasektoreilla työolobarometrin mukaan vuonna 2006 %-osuus kaikista palkansaajista Normaalin työajan ylittävien tai alittavien tuntien kirjaaminen myöhempää käyttöä varten ja mahdollisuus käyttää säästötunteja kokonaisina vapaapäivinä % 100 Ylittävät/alittavat tunnit säästöön Kokonaisia päiviä Teollisuus Yksityiset palvelut Kunnat Valtio Lähde: Työministeriön työolobarometri, lokakuu Työaikapankkien yleisyys tutkimusten valossa Työolobarometrin tulos työaikajoustojen yleisyydestä on varsin yhdenmukainen muiden työaikajoustojen yleisyyttä käsittelevien tutkimusten kanssa, joita Suomessa on viime vuosina tehty. Turun yliopiston tutkijoiden tutkimuksessa 1 57 prosenttia työssäkäyvistä vastasi myöntävästi kysymykseen Onko teidän käytettävissänne ns. työaikapankki tai tili? (normaalin työajan ylittävät tai alittavat työtunnit merkitään ylös ja ne voi pitää myöhemmin vapaana tai tehdä sisään). Antilan tutkimuksessa 2 kysyttiin Onko työpaikallanne sellainen käytäntö, että tehdyt virallisen työajan ylittävät tunnit merkitään säästöön ja ne voi pitää myöhemmin vapaana?. Palkansaajista 57 prosenttia vastasi kysymykseen myöntävästi. Työterveyslaitoksen Työ ja terveys tutkimuksessa työssäkäyviltä kysyttiin Voitko säädellä itse työpäiväsi pituutta (liukumat, tuntien tekeminen toisena päivänä yms.)?. Työssäkäyvistä 18 prosenttia vastasi erittäin paljon, 20 prosenttia melko paljon ja 23 prosenttia jonkin verran eli yhteensä 61 prosentilla työssäkäyvistä oli ainakin jonkinlaiset vaikutusmahdollisuudet tässä asiassa. Vuonna 2007 valmistuvat professori Martti Kairisen johtaman, paikallista sopimista koskevan tutkimushankkeen tulokset. Tutkimus antaa uutta tietoa muun muassa työaikajärjestelyistä sopimisesta paikallisella tasolla. 1 Heikki Uhmavaara, Jukka Niemelä, Harri Melin, Tero Mamia, Anita Malo, Jaakko Koivumäki, Raimo Blom: Joustaako työ? Joustavien työjärjestelyjen mahdollisuudet ja todellisuus. Työpoliittinen tutkimus 277, työministeriö, Helsinki, Juha Antila: Veteen piirretty viiva? Työn ja yksityiselämän välisen rajapinnan tarkastelua. Työpoliittinen tutkimus 272, työministeriö, Helsinki, 2005
11 2.1.3 Työolobarometrin tulokset palkansaajien tyytyväisyydestä työaikapankkeihin Palkansaajien tyytyväisyyttä tai tyytymättömyyttä työajan säästöjärjestelmiin mitattiin seuraavalla kysymyksellä: Kuinka tyytyväinen tai tyytymätön olette nykyiseen tapaan, jolla säästöön kertyneitä tunteja voi pitää vapaana? Vastausvaihtoehtoina annettiin: erittäin tyytyväinen, melko tyytyväinen, ei osaa sanoa, melko tyytymätön, erittäin tyytymätön. Työolobarometrin tulosten mukaan syksyllä 2006 palkansaajien enemmistö, 60 prosenttia, oli sellaisen työaikajärjestelyn piirissä, jossa normaalin työajan ylittävät tai alittavat tunnit merkitään ylös ja ne voi pitää myöhemmin vapaana tai tehdä sisään. Näistä palkansaajista 46 prosenttia oli erittäin ja 38 prosenttia melko tyytyväisiä työajan säästämisjärjestelmään työpaikallaan. Ainoastaan 9 prosenttia palkansaajista oli tyytymättömiä säästämisjärjestelmiin (Kuvio4) Kuvio 4 Tyytyväisyys työajan säästämisjärjestelmiin työolobarometrin mukaan vuonna 2006 (mukana vain ne, joilla on joustot salliva työaikajärjestelmä) Erittäin tyytymättömiä Melko tyytymättömiä Ei tyytymätön eikä tyytyväinen Melko tyytyväisiä Erittäin tyytyväisiä 2 % 7 % 8 % 46 % 38 % Lähde: Työministeriön työolobarometri, lokakuu 2006 Tyytyväisyyteen työajan säästämisjärjestelmästä vaikuttaa voimakkaasti se, voidaanko kertyneet tunnit pitää kokonaisina vapaapäivinä vai ei. Niistä palkansaajista, jotka voivat pitää säästöön kertyneitä tunteja kokonaisina vapaapäivinä, selvä enemmistö on tilanteeseen tyytyväisiä: 50 prosenttia on erittäin tyytyväisiä ja 37 prosenttia melko tyytyväisiä. Mikäli tätä mahdollisuutta ei ole, tyytyväisten osuus on merkittävästi pienempi ja tyytymättömien osuus merkittävästi suurempi. Tulos osoittaa, että palkansaajat yleensä arvostavat pitempiä vapaajaksoja. (Kuvio 5) Kuvio 5
12 Tyytyväisyys säästötuntien pitotapaan työolobarometrin mukaan vuonna 2006 Erittäin tyytyväisiä Melko tyytyväisiä Melko tyytymättömiä Erittäin tyytymättömiä Vaikeaa sanoa Voi käyttää säästötunteja kokonaisina vapaapäivinä Ei voi käyttää säästötunteja kokonaisina vapaapäivinä Lähde: Työministeriön työolobarometri, lokakuu 2006 Tyytyväisyyttä mittaavan kysymyksen tarkempi analysointi osoittaa, että kaikissa vertailtavissa ryhmissä enemmistö suhtautuu myönteisesti säästötuntien pitotapaan. Toisin sanoen tyytyväisyys työajan säästöjärjestelmiin on jokseenkin yhtä yleistä riippumatta palkansaajien sukupuolesta, sosioekonomisesta asemasta tai koulutuksesta, työpaikan toimialasta tai koosta tahi työsuhteen muodosta. Ainoa poikkeus ovat alle 25-vuotiaat, joista kaksi kolmannesta on melko tai erittäin tyytyväisiä säästötuntien pitotapaan, kun tätä vanhemmista tyytyväisiä on yli 80 prosenttia. Tuloksia analysoitaessa on tärkeää huomata, että työolobarometrissa ei selvitetty sitä, millä tavalla työajan jousto- ja säästöjärjestelmistä oli sovittu työpaikoilla. Barometrissa ei myöskään selvitetty sitä, miten vapaiden pitämisestä tai kohdentamisesta oli sovittu työpaikoilla.
13 2.2 Työaikatyöryhmän kysely työajoista palkansaaja- ja työnantajaliitoille Työaikatyöryhmä lähetti syksyllä 2006 palkansaaja- ja työnantajaliitoille tiedustelun työaikajoustoista, työaikapankeista ja kansainvälisestä työaikaseurannasta. Liitot vastasivat omien keskusjärjestöjen edustajille, jotka kokosivat vastaukset. Liitoille tehdyn työaikakyselyn kyselylomake on liitteessä 2. Palkansaajaliittojen vastausten piirissä yhteensä oli palkansaajaa (SAK , STTK ja AKAVA ) ja työnantajaliittojen vastausten piirissä palkansaajaa (EK ja julkinen sektori ). Kysely suunnattiin lähinnä suuremmille sopimusaloille. Työaikoja, työaikajoustoja ja työaikapankkeja koskevassa kysymyksessä prosenttiosuudet on laskettu sopimusalojen piiriin kuuluvasta henkilömäärästä, mukaan lukien järjestäytymätön henkilöstö Liittokyselyn tulokset työaikajoustoista ja työaikapankeista Kyselyssä kartoitettiin palkansaaja- ja työnantajaliittojen käsityksiä joustavien työaikojen yleisyydestä sekä sitä, perustuvatko järjestöjen käsitykset tietoon vai arvioon. Työaikojen joustoja säästöjärjestelmiä kuvattiin mahdollisimman samanlaisilla käsitteillä ja määrittelyillä kuin Euroopan elin- ja työolojen kehittämissäätiön, ns. Dublin-säätiön, EU-maita koskeneessa työaikakyselyssä. Erilaiset työaikajärjestelyt jaettiin kyselyssä kuuteen eri luokkaan: 1. Käytössä on kiinteä päivittäinen työaika. (Tähän luetaan myös vuorotyö silloin, kun kunkin vuoron työaika on kiinteä.) 2. Työn alkamis- ja päättymisaikaa voidaan päivittäin liu uttaa. Päivittäinen työaika pysyy kiinteänä. 3. Työn alkamis- ja päättymisaikaa voidaan päivittäin liu uttaa. Päivittäinen työajan pituus voi vaihdella (= työaikasaldo voi vaihdella). Työaikasaldoa ei voida tasata kokonaisina vapaapäivinä. 4. Työn alkamis- ja päättymisaikaa voidaan päivittäin liu uttaa. Päivittäinen työajan pituus voi vaihdella (= työaikasaldo voi vaihdella). Työaikasaldo voidaan tasata kokonaisina vapaapäivinä alle vuoden tasoittumisjakson aikana. 5. Työn alkamis- ja päättymisaikaa voidaan päivittäin liu uttaa. Päivittäinen työajan pituus voi vaihdella (= työaikasaldo voi vaihdella). Työaikasaldo voidaan tasata kokonaisina vapaapäivinä vähintään vuoden tasoittumisjakson aikana. Työaikasaldo voidaan siirtää työaikapankkiin. 6. Jokin muu joustava työaikajärjestely. Liitoille kohdistetun kyselyn tuloksia analysoitaessa on syytä korostaa sitä, että annetut vastaukset perustuvat suurimmalta osalta puhtaisiin arvioihin. Jo kyselyä suunniteltaessa oli oletettavaa, että palkansaaja- ja työnantajaliitoilla tuskin on tarkempia tutkimuksia tai selvityksiä asiasta. Kuitenkin liitoille kohdistetulla kyselyllä haluttiin kartoittaa sitä, millainen kuva ja käsitys järjestöillä on tilanteesta yrityksissä ja työpaikoilla.
14 Työaikajärjestelyjen jakautumisesta saatiin seuraavat tulokset: Taulukko 1a. Miten sopimusalanne henkilöstö jakaantuu joustavien työaikojen ryhmiin? Osuus palkansaajista, % Työnantajaliitot Palkansaajaliitot 1. Käytössä on kiinteä päivittäinen työaika. (Tähän luetaan myös vuorotyö silloin, kun kunkin vuoron työaika on kiinteä.) 45,3 39,1 2. Työn alkamis- ja päättymisaikaa voidaan päivittäin liu uttaa. Päivittäinen työaika pysyy kiinteänä. 3,0 3,5 3. Työn alkamis- ja päättymisaikaa voidaan päivittäin liu uttaa. Päivittäinen työajan pituus voi vaihdella (= työaikasaldo voi vaihdella). Työaikasaldoa 5,1 13,7 ei voida tasata kokonaisina vapaapäivinä. 4. Työn alkamis- ja päättymisaikaa voidaan päivittäin liu uttaa. Päivittäinen työajan pituus voi vaihdella (= työaikasaldo voi vaihdella). Työaikasaldo voidaan tasata kokonaisina vapaapäivinä alle vuoden tasoittumisjakson 19,0 12,8 aikana. 5. Työn alkamis- ja päättymisaikaa voidaan päivittäin liu uttaa. Päivittäinen työajan pituus voi vaihdella (= työaikasaldo voi vaihdella). Työaikasaldo voidaan tasata kokonaisina vapaapäivinä vähintään vuoden tasoittumisjakson 3,3 6,6 aikana. Työaikasaldo voidaan siirtää työaikapankkiin. 6. Jokin muu joustava työaikajärjestely 15,5 14,0 7. Ei vastausta 8,7 10,3 Yhteensä 100,0 100,0 Kohtaan Jokin muu joustava työaikajärjestely annettiin muun muassa seuraavia vastauksia: Keskimääräinen viikkotyöaika, jossa vuorokautinen työaika vaihtelee työaikasaldon ja enintään vuoden tasoittumisjakson puitteissa. Työajan järjestäminen keskimääräisenä 37,5 tunnin viikkotyöaikana, enintään 9 t/vrk, 48 t/vko ja 26 viikon tasoittumisjakso. Työajan järjestäminen keskimääräisenä 37,5 tunnin viikkotyöaikana työpaikkakohtaisesti sopien, enintään 10 t/vrk ja 48 t/vko. Periodityö 2-8 viikon jaksolla sekä työaikapankkikokeilu. Yksilöllinen työaikajärjestelmä. Henkilöstö- ja työaikapankkijärjestelmä. Vastausten analysoinnissa muodostettiin annetuista vaihtoehdoista seuraavat yhteenvetoluokat: Kiinteä työaika (luokka 1) Liukuva työaika, työaikaa ei voi tasata kokonaisina vapaapäivinä (luokat 2-3) Työajan säästäminen ja tasaaminen kokonaisina vapaapäivinä, työaikapankit (luokat 4 6) Työajan säästämistä kuvaavaan luokkaan luettiin näin ollen myös muut joustavat työaikajärjestelyt, koska monien liittojen vastausten tulkittiin käytännössä tarkoittavan vastaavanlaisia työajan säästöjärjestelmiä. Palkansaaja- ja työnantajaliitoille tehdyn työaikakyselyn mukaan järjestöt arvioivat, että noin puolet palkansaajista on joustavien työaikajärjestelyjen piirissä ja runsas kolmannes työajan säästämisjärjestelmien tai työaikapankkien piirissä. Palkansaaja- ja työnantajajärjestöjen arviot olivat melko samansuuntaisia. Kun otetaan huomioon vaikeudet määritellä ja ymmärtää erilaiset työaikajärjestelyt vertailu-
15 kelpoisella tavalla samoin kuin vaikeudet arvioida palkansaajien jakautuminen erilaisiin työaikajärjestelyihin, voidaan palkansaaja- ja työnantajaliittojen arvioita pitää yllättävänkin samansuuntaisina. Kun tulosta verrataan työolobarometrista saatuun tulokseen (katso luku 2.1.1), havaitaan, että palkansaaja- ja työnantajaliitojen arviot erilaisten joustavien työaikajärjestelmien piiriin kuuluvien palkansaajien osuudesta ovat melko lähellä työolobarometrin tuloksia. Joustavien työaikajärjestelyjen piiriin kuuluu työnantajajärjestöjen arvion mukaan noin puolet ja palkansaajajärjestöjen arvion mukaan runsaat puolet palkansaajista. Työolobarometrin mukaan joustavien työaikajärjestelyjen piirissä olisi noin 60 prosenttia palkansaajista. Taulukko 1b. Miten sopimusalanne henkilöstö jakaantuu joustavien työaikojen ryhmiin? Osuus palkansaajista, % Työnantajaliitot Palkansaajaliitot 1. Kiinteä työaika 49,7 43,6 2 3 Liukuva työaika, työaikaa ei voi tasata kokonaisina vapaapäivinä 8,9 19,2 4 6 Työajan säästäminen ja tasaaminen kokonaisina vapaapäivinä, työaikapankit 41,4 37,2 Yhteensä 100,0 100,0 Mukaan ei ole luettu liittoja, jotka eivät vastanneet kysymykseen. Palkansaaja- ja työnantajaliittojen arvioissa oli kuitenkin eroavuutta, joka koski mahdollisuutta tasata säästöön kertyneitä tunteja kokonaisina vapaapäivinä. Palkansaajaliittojen arvioiden mukaan ryhmiin 2-6 kuuluvista vain kaksi kolmasosaa voisi käyttää säästötunteja kokonaisina vapaapäivinä, kun työnantajaliittojen arvion mukaan tämä mahdollisuus oli yli 80 prosentilla palkansaajista. Tätä tulosta on mielenkiintoista verrata työolobarometrista saatuun tulokseen, jonka mukaan säästötunteja keränneistä palkansaajista noin 80 prosenttia voi käyttää säästöön kertyneitä tunteja kokonaisina vapaapäivinä. Tähän kysymykseen annetut vastaukset perustuivat pääosin työnantaja- ja palkansaajaliittojen omiin arvioihin. Sekä työnantaja- että palkansaajaliittojen vastaus perustui arvioon yli 80 prosentilla vastaajista laskettuna sopimusalojen henkilöstöstä. Ainoastaan muutama prosentti vastauksista perustui asiasta tehtyyn selvitykseen tai vastaavaan tarkempaan tietoon.
16 Taulukko 2. Mihin vastauksenne työaikajärjestelyistä perustuu? Osuus palkansaajista, % Työnantajaliitot Palkansaajaliitot Arvio 82,6 82,9 Emme halua esittää tai emme pysty esittämään arviota tai ei vastausta 15,6 12,6 Selvitys, tutkimus tai tieto asiasta 1,8 4,5 Yhteensä 100,0 100, Liittokyselyn tulokset suhtautumisesta työaikapankkeihin Kyselyssä kartoitettiin palkansaaja- ja työnantajaliittojen suhtautumista työaikapankkien käyttöön, liittojen arvioita niiden toimivuudesta yritys- ja työpaikkatasolla sekä näkemyksiä erilaisista työaikapankkien käyttöönoton esteistä yritys- ja työpaikkatasolla. Työnantaja- ja palkansaajaliittojen suhtautumisessa työaikapankkeihin on eroja. Palkansaajaliitot suhtautuvat työaikapankkeihin selvästi myönteisemmin kuin työnantajaliitot. Palkansaajaliitoista yli puolet suhtautuu myönteisesti työaikapankkeihin ja pyrkii edistämään aktiivisesti niiden käyttöönottoa työpaikoilla. Työnantajaliitoista yhtä myönteinen asenne on neljänneksellä. Runsaat 10 prosenttia työnantaja- ja palkansaajaliitoista suhtautuu työaikapankkeihin myönteisesti, mutta ei edistä aktiivisesti niiden käyttöönottoa. Työnantajaliittojen suhtautumista työaikapankkeihin leimaa neutraalisuus: 60 prosentilla vastaajista asenne on neutraali eli ei kielteinen eikä myönteinen. Kielteisesti työaikapankkeihin suhtautuvia liittoja oli vain palkansaajapuolella, missä 4 prosenttia liitoista suhtautuu niihin kielteisesti. Useimmilla liitoilla oli virallinen kanta työaikapankkeihin. Palkansaajaliitoista 14 prosentilla ja työnantajaliitoista 6 prosentilla ei kuitenkaan ollut kantaa työaikapankkeihin. Työnantajaliitoista kaikki vastasivat kysymykseen, mutta palkansaajaliitoista 3 prosenttia jätti vastaamatta. Taulukko 3. Miten liittonne suhtautuu mahdollisten työaikapankkien käyttöön? Osuus palkansaajista, % Työnantajaliitot Palkansaajaliitot Liitto suhtautuu kielteisesti työaikapankkeihin 0,0 4,5 Liitto suhtautuu myönteisesti työaikapankkeihin, mutta ei edistä aktiivisesti niiden käyttöönottoa työpaikoilla. 10,2 13,2 Liitto suhtautuu myönteisesti työaikapankkeihin ja pyrkii edistämään aktiivisesti niiden käyttöönottoa työpaikoilla. 25,2 54,7 Liiton suhtautuminen työaikapankkeihin on neutraali (ei kielteinen eikä myönteinen). 58,4 13,4 Liitolla ei ole virallista kantaa työaikapankkeihin. 6,2 14,1 Yhteensä 100,0 100,0 Mukaan ei ole luettu liittoja, jotka eivät vastanneet kysymykseen Liittokyselyn tulokset työaikapankkien toimivuudesta Työaikapankkien toimivuudesta yritys- ja työpaikkatasolla on palkansaaja- ja työnantajajärjestöillä vain vähän tietoa.
17 Palkansaaja- ja työnantajaliittojen arvioita työaikapankkien toimivuudesta leimaa varovaisuus. Työnantajaliitoista huomattava enemmistö eli 78 prosenttia arvioi, että työaikapankkien toimivuudesta ei voida tai on ennenaikaista esittää arviota. Palkansaajaliitoilla vastaava osuus oli 48 prosenttia. Työaikapankkien arvioi toimineen käytännössä pääosin hyvin noin kymmenesosa vastaajista sekä palkansaaja- että työnantajaliitoissa. Vain muutama prosentti arvioi niiden toimineen huonosti. Työaikapankkien toimivuutta koskevia arvioita haittaa se, että peräti 40 prosenttia palkansaajaliittojen vastaajista ilmoitti, ettei työaikapankkeja ole käytössä. Jos työaikapankkien toimivuutta koskeviin arvioihin ei oteta mukaan näitä vastauksia, saadaan tulokseksi, että työnantajaliitoista 85 prosenttia ja palkansaajaliitoista 81 prosenttia arvioi, että työaikapankkien toimivuudesta ei voida tai on ennenaikaista esittää arvioita. Vastaavasti kummassakin ryhmässä 14 prosenttia vastaajista arvioi niiden toimineen käytännössä pääosin hyvin. Näin ollen sekä palkansaaja- että työnantajaliittojen arviot työaikapankkien toimivuudesta olisivat lähellä toisiaan. Taulukko 4. Miten arvioitte työaikapankkien toimivuutta yritys- ja työpaikkatasolla? Osuus palkansaajista, % Työnantajaliitot Palkansaajaliitot Työaikapankit ovat toimineet käytännössä pääosin hyvin. 12,4 8,4 Työaikapankit ovat toimineet käytännössä pääosin huonosti. 1,0 3,1 Työaikapankkien toimivuudesta ei voida tai on ennenaikaista esittää arviota. 78,3 48,3 Työaikapankkeja ei ole käytössä. 8,2 40,2 Yhteensä 100,0 100,0 Mukaan ei ole luettu liittoja, jotka eivät vastanneet kysymykseen Liittokyselyn tulokset työaikapankkien käyttöönoton esteistä Palkansaaja- ja työnantajaliittojen näkemykset työaikapankkien käyttöönoton esteistä olivat suurelta osin samansuuntaisia. Merkittävimpänä esteenä työaikapankkien käyttöönotolle pitivät sekä palkansaaja- että työnantajaliitot sitä, että työaikapankkeja ja mahdollisuuksia niihin ei tunneta riittävästi. Tätä mieltä oli 59 prosenttia palkansaaja- ja 74 prosenttia työnantajaliitoista. Työehtosopimukset eivät yleensä ole työaikapankkien käyttöönoton esteenä. Palkansaajaliitoista puolet ja työnantajaliitoista kaksi kolmannesta oli sitä mieltä, että sopimusalalla ei ole merkittäviä esteitä työaikapankkien käyttöönotolle. Osapuilleen viidennes palkansaaja- ja työnantajaliitoista ei nähnyt alalla tai yrityksissä tarvetta työaikapankkeihin. Merkittävimmät näkemyserot koskivat ammattiliittojen asennetta työaikapankkeihin. Työnantajaliitoista 42 prosenttia, mutta palkansaajaliitoista vain 8 prosenttia oli sitä mieltä, että ammattiliitto vastustaa tai on vastahakoinen työaikapankkeihin. Toisaalta palkansaajaliitoista 19 prosenttia yhtyi väittämään, että henkilöstö vastustaa tai on vastahakoinen työaikapankkeihin. Palkansaajaliitot näkivät esteitä myös työnantajien asenteissa: 9 prosenttia palkansaajaliitoista oli sitä mieltä, että työantajaliitto tai yritysjohto vastustaa tai on vastahakoinen työaikapankkeihin. Työnantajaliitoista väitteeseen yhtyi 3 prosenttia.
18 Taulukko 5. Mitkä tekijät ovat arvionne mukaan työaikapankkien käyttöönoton esteenä yrityksissä ja työpaikoilla? Väittämästä samaa mieltä olevien osuus % Työnantajaliitot Palkansaajaliitot 1. Alalla ei ole merkittäviä esteitä työaikapankkien käyttöönotolle. 68,2 49,5 2. Henkilöstö vastustaa tai on vastahakoinen työaikapankkeihin. 1,0 18,9 3. Yritysjohto vastustaa tai on vastahakoinen työaikapankkeihin. 3,3 0,5 4. Ammattiliitto vastustaa tai on vastahakoinen työaikapankkeihin. 41,8 8,1 5. Työnantajaliitto vastustaa tai on vastahakoinen työaikapankkeihin 0,0 8,7 6. Järjestelmän sisällöstä ei päästä työpaikoilla yksimielisyyteen työaikapankeista 45,4 38,4 7. Työaikapankkien käyttöä koskevat määräykset ja ehdot ovat esteenä 14,0 9,1 8. Työehtosopimus estää työaikapankkien käyttöönoton (ei ole sovittu 2,9 5,8 joustavien työaikojen käytöstä) 9. Työaikapankkeja ja mahdollisuuksia niihin ei tunneta riittävästi 73,6 59,0 10. Alalla ja yrityksissä ei ole tarvetta työaikapankkeihin 23,5 18,6 11. Jokin muu 30,0 18,3 Kohdassa jokin muu palkansaajajärjestöt esittivät muun muassa seuraavia tekijöitä: Työaikapankkien käyttöönottoa ei ole järjestöjen puolelta markkinoitu tai suositeltu käyttöönotettavaksi. Työnantajan haluttomuus kehittää työaikoja. Keskustasolla ei ole ohjeita eikä sopimusmääräyksiä, mikä estää työaikapankkien luomista. Lisäksi on aloja, joissa sopiminen ei ole mahdollista kiinteiden työaikojen johdosta. Eräissä tapauksissa henkilöstöresurssivajaus. Yksilölliset työaikajärjestelyt eivät sovi kollektiiviseen työaikaan. Työehtosopimuksissa ei ole määräyksiä työaikapankeista. Yritysten neuvottelukulttuuri ongelmana. Työnantajat eivät sitoudu työaikapankkien tarkoittamiin tasoittumisjaksoihin vaan pyrkivät teettämään korvauksetonta ylityötä. Ongelmana suuri alihankkijoiden ja vuokratyövoiman käyttö ja heikko työsuhdeturva. Työnantajajärjestöt esittivät muun muassa seuraavia tekijöitä: Asiaa ei ole selvitetty riittävästi. Tuotannollisessa työssä on joskus vaikeaa olla käytännössä joustava työaikojen käytön suhteen; toimihenkilöiden osalta se on helpompaa. Rahamääräisten etuuksien vaihtaminen vapaaksi lyhentää työaikaa.
19 3. Eri työaikamuotojen käyttö Työaikatyöryhmän toiseksi tehtäväksi asetettiin toimeksiannossa erilaisten työaikamuotojen laajuuden, käyttötarpeiden ja toimivuuden arviointi, ottaen huomioon mahdollisuuksien mukaan myös muissa EU-maissa tapahtunut kehitys. Tässä luvussa tarkastellaan työaikamuotoja ja työsuhteita seuraavista näkökulmista: Eri työsuhde- ja työaikamuotojen laajuus Eri työaikamuotojen käyttö eri sektoreilla ja toimialoilla Eurooppalainen kehitys työajoissa 3.1 Työsuhde- ja työaikamuotojen laajuus Työsopimuslain mukaan työsopimus voidaan sopia joko toistaiseksi voimassa olevaksi tai määräaikaiseksi. Näitä työsopimuksen tyyppejä nimitetään tässä työsuhdemuodoiksi. Myös julkisen sektorin virkasuhteita nimitetään tässä työsuhteiksi. Työajasta voidaan sopia vapaasti noudattamalla kuitenkin lakien ja työehtosopimusten asettamia rajoituksia. Yleisesti voidaan puhua joko kokoaikatyöstä tai osa-aikatyöstä. Osaaikatyölle ei ole käytössä lainsäädäntöön tai sopimuksiin perustuvaa yleistä määritelmää. Monissa työehtosopimuksissa on kuitenkin osa-aikatyötä koskevia määräyksiä. Työaikojen tilastoinnissa muun muassa EU:n ohjeistukseen pohjautuvassa Tilastokeskuksen työvoimatutkimuksessa osa-aikatyöksi luetaan työ, joka tutkimuksen haastatteluihin osallistuvien palkansaajien omasta mielestä on osa-aikatyötä. Mitään tuntirajoja tai muita vastaavia määritelmiä ei osa-aikatyölle aseteta. Tilastokeskuksen työvoimatutkimuksen mukaan pääosa palkansaajista on toistaiseksi voimassa olevassa ja kokoaikaisessa työsuhteessa. Näiden työsuhteiden osuus oli vuonna 2006 keskimäärin 74 prosenttia kaikista työsuhteista. Osuus on ollut suhteellisen vakaa viimeisten kymmenen vuoden aikana. Määräaikaisten työsuhteiden osuus oli vuonna 2006 keskimäärin 17 prosenttia. Julkisella sektorilla osuus on 24 ja yksityisellä sektorilla 13 prosenttia. Kummallakin sektorilla ne ovat yleisimpiä sosiaali- ja terveydenhuollon sekä opetuksen ja koulutuksen toimialoilla. Määräaikaisten osuus kasvoi selvästi 1990-luvun alkupuolella ja väheni hieman vuosikymmenen loppupuolella luvulla niiden osuus on pysynyt jokseenkin ennallaan. Määräaikaisten työsuhteiden käyttöä on selvitetty työministeriön asettamassa kolmikantaisessa työryhmässä 3. Muut työsuhteet noin 9 prosenttia kaikista työsuhteista olivat toistaiseksi voimassa olevia osa-aikaisia työsuhteita. Näiden työsuhteiden osuus on hieman kasvanut viime vuosina. Määräaikaisiin työsuhteisiin on tässä luettu myös määräaikaiset osa-aikatyösuhteet, joiden osuus on ollut viime vuosina noin 4 prosenttia kaikista työsuhteista. Osa-aikatyötä tehdään eniten hotelli- ja ravintola-alalla sekä vähittäiskaupassa. (Kuvio 6) Kuvio 6 3 Määräaikaisia työsuhteita selvittävän työryhmän raportti (Työministeriö)
20 Työsuhteiden muodot vuosina Kaikki palkansaajat % 100 Jatkuva kokoaikatyö Jatkuva osa-aikatyö Määräaikainen kokoaikatyö Määräaikainen osa-aikatyö ,4 75,6 75,3 75,3 75,5 75,4 75,0 74,7 74,4 74, ,1 13,3 12,8 12,7 12,6 12,1 12,5 12,1 12,5 12,3 6,2 6,9 7,8 8,2 8,0 8,5 8,7 9,1 9,0 9,2 4,2 4,2 4,1 3,8 3,9 4,0 3,9 4,1 4,1 4, * Lähde: Tilastokeskus, työvoimatutkimus Eri työsuhdemuotojen suhteen Suomi on suhteellisen lähellä EU-maiden keskiarvoja. Määräaikaisten työsuhteiden osuus on Suomessa kuitenkin hieman suurempi ja osa-aikaisten työsuhteiden osuus pienempi kuin EU-maissa keskimäärin. (Kuvio 7) Kuvio 7 Osa- ja määräaikaisten työsuhteiden osuus kaikista työsuhteista EU-maissa vuonna 2005 Alankomaat Iso-Britannia Ruotsi Saksa Tanska Belgia Itävalta EU25 Luxemburg Ranska Irlanti* SUOMI Italia Espanja Portugali Puola Romania Malta Slovenia Kypros Latvia Viro Liettua Kreikka Tshekki Unkari Slovakia Bulgaria Määräaikaiset työsuhteet Osa-aikaiset työsuhteet % Lähde: European Commission: Employment in Europe Työaikamuodot eri sektoreilla ja toimialoilla Eri sektoreilla ja sopimusaloilla on käytössä monenlaisia työaikajärjestelyjä ja työaikamuotoja. Erilaisten työaikamuotojen ja työaikajärjestelmien käyttö eri sektoreilla ja sopimusaloilla perustuu yritysten ja työyhteisöjen toiminnallisiin työaikatarpeisiin. Ulkoisista tekijöistä tär-